**NÁRODNÁ RADA SLOVENSKEJ REPUBLIKY**

 **VII. volebné obdobie**

**1070**

**VLÁDNY NÁVRH**

**ZÁKON**

z ...........2018

**o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

## **Čl. I**

**§ 1**

**Predmet úpravy**

 Tento zákon upravuje platenie poplatkov za uloženie odpadov na

skládku odpadov,[[1]](#footnote-2))

odkalisko.

 Tento zákon sa nevzťahuje na úložiská ťažobného odpadu podľa osobitného predpisu.[[2]](#footnote-3))

**§ 2**

**Vymedzenie základných pojmov**

Na účely tohto zákona sa rozumie

a) odkaliskom prírodný priestor alebo umelo vybudovaný priestor, na ktorý sa ukladá prevažne hydraulicky dopravovaný odpad (kal)okrem odkaliska, na ktorom sa ukladá dopravovaný odpad (kal) produkovaný banskou činnosťou a činnosťou vykonávanou banským spôsobom;[[3]](#footnote-4)) zoznam odkalísk, na ktoré sa vzťahuje tento zákon, uverejňuje Ministerstvo životného prostredia Slovenskej republiky vo svojom vestníku,

b) priemyselným odpadom odpad, ktorý sa podľa Katalógu odpadov[[4]](#footnote-5)) zaraďuje do skupiny 01 až 19,

 c) vytriedenou zložkou komunálnych odpadov zložka komunálnych odpadov,[[5]](#footnote-6)) ktorá je uvedená v prílohe č. 1,

 d) územím skládky odpadov priestor vymedzený oplotením skládky odpadov v súlade s kolaudačným rozhodnutím,

 e) príjazdovou účelovou komunikáciou účelová komunikácia, ktorá je uvedená v aktuálnom kolaudačnom rozhodnutí a ktorá vedie ku skládke odpadov a začína napojením od cesty príslušnej triedy alebo miestnej komunikácie a končí pri uzamykateľnej bráne skládky odpadov; za príjazdovú účelovú komunikáciu sa nepovažuje spevnená komunikácia v areáli skládky odpadov.

**§ 3**

**Poplatková povinnosť**

Poplatok za uloženie odpadu na skládku odpadov alebo poplatok za uloženie odpadu na odkalisko platí posledný držiteľ odpadu[[6]](#footnote-7)) (ďalej len „poplatník“). Poplatníkom je aj prevádzkovateľ skládky odpadov alebo prevádzkovateľ odkaliska, a to aj vtedy, ak skládka odpadov alebo odkalisko je na jeho pozemku alebo na pozemku, ktorý má prevádzkovateľ skládky odpadov alebo prevádzkovateľ odkaliska v prenájme na účel prevádzkovania skládky odpadov alebo odkaliska. Poplatníkom za komunálne odpady je obec.

Poplatok za uloženie odpadu na skládku odpadov sa neplatí za uloženie inertného odpadu[[7]](#footnote-8)) na skládku odpadov, ak sa na tejto skládke odpadov použije na stavebné práce, sanačné práce, rekonštrukčné práce, zásypové práce alebo na prekrývanie jednotlivých vrstiev odpadu; to neplatí pre skládku na inertný odpad.

**§ 4**

**Výpočet poplatku za uloženie odpadu na skládku odpadov**

Poplatník je povinný správne zaradiť odpad na účel platenia poplatku za uloženie odpadu na skládku odpadov do príslušnej sadzby podľa osobitného predpisu[[8]](#footnote-9)) a oznámiť prevádzkovateľovi skládky odpadov údaj o tejto sadzbe každoročne do 28. februára príslušného kalendárneho roka alebo pri prvom uložení odpadu po 28. februári príslušného kalendárneho roka.

Množstvo odpadu na určenie poplatku za uloženie odpadu na skládku odpadov zisťuje jej prevádzkovateľ vážením na skládke odpadov.

Poplatok za uloženie komunálnych odpadov na skládku odpadov vypočíta prevádzkovateľ skládky odpadov ako súčin množstva odpadu a sadzby za položku odpadu podľa osobitného predpisu.[[9]](#footnote-10)) Pre výpočet poplatku za uloženie komunálnych odpadov na skládku odpadov, ak ide o komunálne odpady uložený na skládku odpadov od 1. januára do 28. februára príslušného kalendárneho roka, vychádza prevádzkovateľ skládky odpadov z údajov oznámených podľa odseku 1 v predchádzajúcom kalendárnom roku.

Pri uložení zmesového komunálneho odpadu a objemného odpadu na skládku odpadov sa príslušná sadzba určí na základe úrovne vytriedenia komunálnych odpadov. Úroveň vytriedenia komunálnych odpadov sa vypočíta podľa vzorca , ktorý je uvedený v prílohe č. 2.

Obec pri výpočte úrovne vytriedenia komunálnych odpadov v príslušnom roku podľa odseku 4 vychádza z údajov z evidencie o druhoch a množstve odpadu a nakladaní s ním za predchádzajúci kalendárny rok, ktoré ohlásila podľa osobitného predpisu.[[10]](#footnote-11)) Za správnosť výpočtu úrovne vytriedenia komunálnych odpadov zodpovedá obec.

Obec je povinná na svojom webovom sídle, ak ho má zriadené a na úradnej tabuli obce zverejniť informáciu o úrovni vytriedenia komunálnych odpadov za predchádzajúci kalendárny rok do 28. februára príslušného kalendárneho roka.

Obec je povinná poskytnúť na požiadanie prevádzkovateľa skládky odpadov, Slovenskej inšpekcie životného prostredia (ďalej len „inšpekcia“), okresného úradu alebo Environmentálneho fondu informácie o úrovni a spôsobe výpočtu úrovne vytriedenia komunálnych odpadov pre príslušný kalendárny rok do desiatich dní od ich vyžiadania.

Ak obec neposkytne prevádzkovateľovi skládky odpadov údaj o sadzbe podľa odseku 1, prevádzkovateľ skládky odpadov použije pre výpočet výšky poplatku za uloženie zmesového komunálneho odpadu a objemného odpadu za príslušný kalendárny rok najvyššiu sadzbu podľa osobitného predpisu.9)

Zoznam vytriediteľných zložiek komunálnych odpadov, ktoré sa používajú pre výpočet úrovne vytriedenia komunálnych odpadov podľa odseku 4, je uvedený v prílohe č. 1.

Poplatok za uloženie priemyselného odpadu na skládku odpadov vypočíta prevádzkovateľ skládky odpadov ako súčin množstva odpadu a sadzby za položku odpadu podľa osobitného predpisu.[[11]](#footnote-12))

Zoznam stavebných odpadov, za ktoré sa platí poplatok za uloženie odpadov na skládku odpadov, je uvedený v prílohe č. 3.

Zoznam priemyselných ostatných odpadov, za ktoré sa platí poplatok za uloženie odpadov na skládku odpadov, je uvedený v prílohe č. 4.

Za správnosť výpočtu výšky poplatku podľa odsekov 3 a 10 za uloženie odpadu na skládku odpadov zodpovedá prevádzkovateľ skládky odpadov.

**§ 5**

**Výpočet poplatku za uloženie odpadu na odkalisko**

Poplatník je povinný správne zaradiť odpad na účel platenia poplatku za uloženie odpadu na odkalisko do príslušnej sadzby podľa [osobitného predpisu[[12]](#footnote-13))](https://www.slov-lex.sk/pravne-predpisy/SK/ZZ/2004/17/20140101#prilohy.priloha-1.text) a poskytnúť údaje o tejtosadzbe prevádzkovateľovi odkaliska pri každom uložení odpadu na odkalisko.

Množstvo odpadu na určenie poplatku za uloženie odpadu na odkalisko zisťuje jeho prevádzkovateľ meraním množstva kalu. Ak odkalisko nie je na tento účel vybavené vhodným zariadením, prevádzkovateľ odkaliska určí množstvo odpadu z podkladov držiteľa odpadu na základe materiálovej bilancie technologického procesu, pri ktorom odpad vzniká. Množstvo vody pridanej na účel hydraulickej dopravy sa pritom odpočítava.

Poplatok za uloženie odpadu na odkalisko vypočíta prevádzkovateľ odkaliska ako súčin množstva odpadu a sadzby za položku odpadu podľa osobitného predpisu.12)

Za správnosť výpočtu výšky poplatku za uloženie odpadu na odkalisko zodpovedá prevádzkovateľ odkaliska.

**§ 6**

**Platenie, odvod poplatku za uloženie odpadu na skládku odpadov alebo poplatku za uloženie odpadu na odkalisko a ohlasovacia povinnosť**

Prevádzkovateľ skládky odpadov alebo prevádzkovateľ odkaliska vystaví poplatníkovi doklad o výške poplatku za uloženie odpadu na skládku odpadov alebo doklad o výške poplatku za uloženie odpadu na odkalisko do 15 dní po ukončení mesiaca, v ktorom bol odpad uložený na skládku odpadov alebo odkalisko.

Poplatník je povinný zaplatiť poplatok za uloženie odpadu na skládku odpadov prevádzkovateľovi skládky odpadov a poplatok za uloženie odpadov na odkalisko prevádzkovateľovi odkaliska do 45 dní po ukončení mesiaca, v ktorom bol odpad uložený na skládku odpadov alebo odkalisko.

Príjmy z poplatkov za uloženie odpadov na skládku odpadov a z poplatkov za uloženie odpadov na odkalisko sú príjmom Environmentálneho fondu. Tieto príjmy môže Environmentálny fond použiť aj na výdavky v budúcich kalendárnych rokoch.

Prevádzkovateľ skládky odpadov a prevádzkovateľ odkaliska sú povinní odviesť poplatok za uloženie odpadu s uvedením údaja, či ide o poplatok za uloženie komunálnych odpadov a drobných stavebných odpadov alebo poplatok za uloženie priemyselných odpadov a uvedením variabilného symbolu, špecifického symbolu a poznámky k úhrade za účelom identifikácie príslušnej platby Environmentálnemu fondu do 60 dní po ukončení mesiaca, v ktorom bol odpad uložený na skládku odpadov alebo odkalisko.

Variabilný symbol obsahuje údaje týkajúce sa označenia poplatku za uloženie odpadu, druhu odpadu, skupiny odpadu,[[13]](#footnote-14)) mesiaca úhrady poplatku za uloženie odpadu a označenia roku úhrady poplatku za uloženie odpadu.

Špecifický symbol obsahuje identifikačné číslo prevádzkovateľa skládky odpadov alebo prevádzkovateľa odkaliska .

Poznámka k úhrade obsahuje údaj o množstve odpadu uloženého na skládku odpadov alebo odkalisko.

Prevádzkovateľ skládky odpadov a prevádzkovateľ odkaliska sú povinní oznámiť Environmentálnemu fondu každú zmenu údajov podľa § 11 ods. 3, a to do 10 dní odo dňa, kedy sa o tejto zmene dozvedeli.

**§ 7**

**Použitie príjmov z poplatkov za uloženie odpadov**

(1) Príjmy podľa § 6 ods. 3 vo výške podľa osobitného predpisu13)použije Environmentálny fond pre

 a) obec, na území ktorej sa nachádza skládka odpadov alebo odkalisko, do konca
 kalendárneho mesiaca nasledujúceho po mesiaci, v ktorom poplatok podľa odseku 4
 prijal,

b) obec, ktorá spĺňa podmienky ustanovené v odseku 9, do 30. septembra príslušného kalendárneho roka na základe žiadosti,

c) fyzické osoby-podnikateľov alebo právnické osoby, ktoré podnikajú v odpadovom hospodárstve a obce,

d) fyzické osoby-podnikateľov a právnické osoby, ktoré preukážu, že v rámci svojho výrobného procesu znížia produkciu odpadov.

(2) Ak sa skládka odpadov alebo odkalisko nachádza na území viacerých obcí, rozdelí sa časť príjmov podľa odseku 1 písm. a) pomerne podľa veľkosti územia, ktoré na území danej obce skládka odpadov alebo odkalisko zaberá, pričom sa vychádza z aktuálneho stavu podľa kolaudačného rozhodnutia k danej skládke odpadov alebo k danému odkalisku.

(3) Desať percent z príjmov podľa odseku 1 písm. a) odvedie Environmentálny fond obci, ktorej územím prechádza príjazdová účelová komunikácia[[14]](#footnote-15)) ku skládke odpadov alebo k odkalisku. Ak príjazdová účelová komunikácia ku skládke odpadov alebo odkalisku prechádza územím viacerých obcí, rozdelí sa desať percent z príjmov podľa odseku 1 písm. a) pomerne medzi tieto obce, pričom sa vychádza z aktuálneho stavu podľa kolaudačného rozhodnutia k danej skládke odpadov alebo k danému odkalisku.

(4) Príjmy podľa odseku 1 písm. a) a odseku 3 odvedie Environmentálny fond obci alebo obciam, na ktorých území sa skládka odpadov alebo odkalisko nachádza a obci alebo obciam, ktorých územím prechádza príjazdová účelová komunikácia ku skládke odpadov alebo k odkalisku, do konca kalendárneho mesiaca nasledujúceho po mesiaci, v ktorom mu boli odvedené príjmy z poplatkov za uloženie odpadov od prevádzkovateľov skládok odpadov a prevádzkovateľov odkalísk.

(5) Príjmy podľa odseku 1 písm. a) a odseku 3 môže obec použiť na účely odpadového hospodárstva obce v súlade s hierarchiou a cieľmi odpadového hospodárstva,[[15]](#footnote-16)) ak odsek 7 neustanovuje inak.

(6) Za použitie na účely odpadového hospodárstva sa považuje činnosť nakladania s odpadmi v súlade s hierarchiou a cieľmi odpadového hospodárstva;15)  za účelom použitia na odpadové hospodárstvo sa nepovažuje zníženie poplatku za komunálne odpady a drobné stavebné odpady.[[16]](#footnote-17))

(7) Obec môže príjmy podľa odseku 1 písm. a) a odseku 3 použiť na zlepšenie životného prostredia v obci, ak

obci nebola v uplynulých troch rokoch uložená sankcia za porušenie osobitného predpisu[[17]](#footnote-18)) a

v kalendárnom roku predchádzajúcom kalendárnemu roku, v ktorom chce obec použiť tieto príjmy na iný účel ako na účely odpadového hospodárstva, dosiahla úroveň vytriedenia aspoň 60 percent z celkovej hmotnosti komunálnych odpadov vzniknutého v tejto obci.

(8) Na účel zlepšenia životného prostredia v obci sa považuje každá činnosť v obci zameraná na zlepšenie životného prostredia, ktorá bezprostredne nesúvisí s odpadovým hospodárstvom.

(9) Obec získa príspevok podľa odseku 1 písm. b), ak

sa na jej území nenachádza skládka odpadov alebo odkalisko alebo jej územím neprechádza príjazdová účelová komunikácia,

jej nebola v uplynulých troch rokoch uložená sankcia za porušenie osobitného predpisu,17)

v predchádzajúcom kalendárnom roku dosiahla úroveň vytriedenia podľa osobitného predpisu[[18]](#footnote-19)) z celkovej hmotnosti komunálnych odpadov vzniknutého v tejto obci,

doručila žiadosť o poskytnutie tohto príspevku do 30. júna príslušného kalendárneho roka.

(10) Príjmy podľa odseku 1 písm. b) môže obec použiť len na účely odpadového hospodárstva. Ak obec dosiahla v predchádzajúcom kalendárnom roku úroveň vytriedenia aspoň 60 percent z celkovej hmotnosti komunálnych odpadov v obci, môže tieto príjmy použiť na zlepšenie životného prostredia.

Obec, na území ktorej sa nachádza skládka alebo odkalisko alebo obec, ktorej územím prechádza príjazdová účelová komunikácia, môže požiadať o poskytnutie príspevku podľa odseku 1 písm. b); takejto obci nemôže byť poskytnutý príspevok podľa odseku 1 písm. a) a zároveň podľa odseku 1 písm. b).

**§ 8**

(1) Ak poplatník nesplní povinnosť podľa § 6 ods. 2, prevádzkovateľ skládky odpadov alebo prevádzkovateľ odkaliska najneskôr do ukončenia mesiaca, v ktorom mal poplatník poplatok za uloženie odpadu na skládku odpadov alebo poplatok za uloženie odpadov na odkalisko zaplatiť, oznámi túto skutočnosť okresnému úradu, inšpekcii a Environmentálnemu fondu.

(2) Prevádzkovateľ skládky odpadov alebo prevádzkovateľ odkaliska je povinný vypracovať a do 60 dní po uplynutí štvrťroka podať okresnému úradu a Environmentálnemu fondu ohlásenie o množstve uloženého odpadu a o vybratých a odvedených poplatkoch za uloženie odpadu a o množstve inertného odpadu, použitého na skládke odpadov na stavebné, sanačné, rekonštrukčné, zásypové práce alebo na prekrývanie jednotlivých vrstiev odpadu, na tlačive, ktorého vzor je uvedený v prílohe č. 5.

(3) Prevádzkovateľ skládky odpadov alebo prevádzkovateľ odkaliska je povinný umožniť okresnému úradu, inšpekcii a Environmentálnemu fondu na ich žiadosť nahliadnuť a skontrolovať podklady slúžiace na výpočet poplatku za uloženie odpadu.

**§ 9**

**Správne delikty**

Ak poplatník nezaplatí poplatok podľa [§ 6 ods.](https://www.slov-lex.sk/pravne-predpisy/SK/ZZ/2004/17/20140101#paragraf-4) 2 alebo prevádzkovateľ skládky odpadov alebo prevádzkovateľ odkaliska neodvedie poplatok podľa § 6 ods. 4 včas alebo v plnej výške, sú povinní zaplatiť za každý deň omeškania úrok z omeškania vo výške 0,2 percenta zo sumy nezaplateného poplatku alebo neodvedeného poplatku.

Úroky z omeškania za nezaplatené poplatky za uloženie odpadov alebo ich časť sú príjmom prevádzkovateľa skládky odpadov alebo prevádzkovateľa odkaliska. Úroky z omeškania za neodvedené poplatky za uloženie odpadov alebo ich časť sú príjmom Environmentálneho fondu.

Pokutu od 500 eur do 10 000 eur uloží okresný úrad alebo inšpekcia

poplatníkovi, ak nezaradí správne odpad do príslušnej sadzby alebo neoznámi prevádzkovateľovi skládky odpadov pre výpočet poplatku za uloženie odpadov údaj o tejto sadzbe podľa [§ 4 ods. 1](https://www.slov-lex.sk/pravne-predpisy/SK/ZZ/2004/17/20140101#paragraf-3),

poplatníkovi, ak nezaradí správne odpad do príslušnej sadzby alebo neposkytne prevádzkovateľovi odkaliska pre výpočet poplatku údaj o tejto sadzbe podľa [§ 5 ods. 1](https://www.slov-lex.sk/pravne-predpisy/SK/ZZ/2004/17/20140101#paragraf-3),

obci, ktorá nesprávne vypočíta výšku úrovne vytriedenia komunálnych odpadov podľa § 4 ods. 5,

obci, ak nezverejní informáciu o úrovni vytriedenia komunálnych odpadov za predchádzajúci rok podľa § 4 ods. 6 alebo neposkytne informácie o úrovni a spôsobe výpočtu vytriedenia komunálnych odpadov pre príslušný rok podľa § 4 ods. 7,

obci, ak použije príjmy podľa § 7 ods. 1 písm. a) a odseku 3 v rozpore s § 7 ods. 5,

obci, ak použije príjmy podľa § 7 ods. 1 písm. b) v rozpore s § 7 ods. 10,

prevádzkovateľovi skládky odpadov, ktorý nesprávne vypočítal výšku poplatku za uloženie odpadu na skládku odpadov podľa § 4 ods. 13,

prevádzkovateľovi odkaliska, ktorý nesprávne vypočítal výšku poplatku za uloženie odpadu na odkalisko podľa § 5 ods. 4,

prevádzkovateľovi skládky odpadov alebo prevádzkovateľovi odkaliska, ak neoznámi okresnému úradu, inšpekcii alebo Environmentálnemu fondu skutočnosť podľa [§](https://www.slov-lex.sk/pravne-predpisy/SK/ZZ/2004/17/20140101#paragraf-4.odsek-7) 8 ods. 1 alebo nepodá ohlásenie podľa § 8 ods. 2,

prevádzkovateľovi skládky odpadov, ktorý neposkytol Environmentálnemu fondu údaje podľa § 6 ods. 8,

prevádzkovateľovi odkaliska, ktorý neposkytol Environmentálnemu fondu údaje podľa § 6 ods. 9,

prevádzkovateľovi skládky odpadov alebo prevádzkovateľovi odkaliska, ak neoznámi Environmentálnemu fondu zmenu údajov podľa [§](https://www.slov-lex.sk/pravne-predpisy/SK/ZZ/2004/17/20140101#paragraf-4.odsek-7) 6 ods. 10.

Pokutu od 1 000 eur do 30 000 eur uloží okresný úrad alebo inšpekcia poplatníkovi, ak nezaplatí poplatok za uloženie odpadu na skládku odpadov alebo poplatok za uloženie odpadu na odkalisko podľa [§ 6 ods.](https://www.slov-lex.sk/pravne-predpisy/SK/ZZ/2004/17/20140101#paragraf-4) 2.

Pokutu od 1 000 eur do 30 000 eur uloží okresný úrad alebo inšpekcia prevádzkovateľovi skládky odpadov alebo prevádzkovateľovi odkaliska, ak

nevystaví doklad o výške poplatku za uloženie odpadu na skládku odpadov alebo o výške poplatku za uloženie odpadu na odkalisko poplatníkovi včas alebo v plnej výške podľa § 6 ods. 1,

neodvedie vybrané poplatky za uloženie odpadov na skládku odpadov a poplatky za uloženie odpadov na odkalisko včas a v plnej výške podľa § 6 ods. 4.

Konanie o uložení pokuty podľa odsekov 3 až 5 možno začať do jedného roka odo dňa, keď sa okresný úrad alebo inšpekcia dozvedeli o porušení povinnosti, najneskôr do troch rokov odo dňa keď k porušeniu povinnosti došlo.

Pri ukladaní pokuty sa prihliada najmä na závažnosť, rozsah a čas trvania protiprávneho konania.

Ak do dvoch rokov odo dňa nadobudnutia právoplatnosti rozhodnutia o uložení pokuty podľa tohto zákona dôjde k opätovnému porušeniu rovnakej povinnosti, za ktorú už bola uložená pokuta, môže sa uložiť ďalšia pokuta až do výšky dvojnásobku hornej hranice pokuty ustanovenej týmto zákonom.

Okresný úrad alebo inšpekcia môže v rozhodnutí o uložení pokuty povinnému súčasne uložiť, aby v určenej lehote vykonal opatrenia na nápravu následkov protiprávneho konania, za ktoré mu bola pokuta uložená. Ak povinný v určenej lehote tieto opatrenia nevykoná, môže mu okresný úrad alebo inšpekcia uložiť ďalšiu pokutu až do dvojnásobku hornej hranice pokuty ustanovenej týmto zákonom.

Za deň, keď sa okresný úrad alebo inšpekcia dozvedeli o porušení povinnosti podľa tohto zákona, sa považuje deň prerokovania protokolu z kontroly.[[19]](#footnote-20))

Pokuty podľa odsekov 3 až 5 sú príjmom Environmentálneho fondu.

(12) Správcom pohľadávky štátu z uložených sankcií je Environmentálny fond, ktorý je povinný najmä

 a) výzvou na úhradu oznámiť dlžníkovi, že eviduje voči nemu pohľadávku z uložených sankcií a upozorniť ho na následky neuhradenia pohľadávky,

 b) viesť osobitnú evidenciu všetkých pohľadávok z uložených sankcií.

(13) Na konanie o ukladaní pokút podľa tohto zákona sa vzťahuje správny poriadok.

**§ 10**

**Splnomocňovacie ustanovenie**

Nariadenie, ktoré vydá vláda Slovenskej republiky, ustanoví

a) položky a sadzby za uloženie komunálnych odpadov na skládku odpadov,

b) položky a sadzby za uloženie priemyselných odpadov na skládku odpadov,

c) položky a sadzby za uloženie odpadov na odkalisko,

d) sadzby pre výpočet výšky príjmov z poplatkov za uloženie odpadov na skládku odpadov a poplatkov za uloženie odpadov na odkalisko pre obec, na ktorej území sa nachádza skládka odpadov alebo odkalisko,

e) spôsob prerozdeľovania prostriedkov Environmentálneho fondu z príjmov z poplatkov za uloženie odpadov na skládku odpadov a poplatkov za uloženie odpadov na odkalisko,

f) podrobnosti o obsahu žiadosti o poskytnutie príspevku podľa § 7 ods. 1 písm. b),

g) úroveň vytriedenia komunálnych odpadov podľa § 7 ods. 9 písm. c),

h) údaje uvádzané za účelom identifikácie platby poplatkov za uloženie odpadov na skládku odpadov a poplatkov za uloženie odpadov na odkalisko prevádzkovateľom skládky odpadov alebo prevádzkovateľom odkaliska vo variabilnom symbole k platbe.

**§ 11**

**Prechodné ustanovenia**

(1) Pri výpočte poplatku za uloženie komunálnych odpadov na skládku odpadov od 1. januára 2019 do 28. februára 2019 vychádza prevádzkovateľ skládky odpadov zo sadzieb podľa predpisu účinného do 31. decembra 2018.

(2) Ohlásenie podľa § 8 ods. 2 sa za posledný štvrťrok roku 2018 podáva podľa predpisu účinného do 31. decembra 2018.

(3) Prevádzkovateľ skládky odpadov a prevádzkovateľ odkaliska je povinný do 31. januára 2019 poskytnúť Environmentálnemu fondu

zoznam obcí, na území ktorých sa nachádza skládka odpadov alebo odkalisko a informáciu o veľkosti územia každej obce, na území ktorej sa nachádza skládka odpadov alebo odkalisko podľa kolaudačného rozhodnutia.

zoznam obcí, ktorými prechádza príjazdová účelová komunikácia ku skládke odpadov alebo k odkalisku, ako aj údaje o rozlohe územia jednotlivých obcí, ktorými prechádza príjazdová účelová komunikácia.

(4) Environmentálny fond použije príjmy podľa § 6 ods. 3 v súlade s § 7 ods. 1 písm. b) prvýkrát v roku 2020.

**§ 12**

**Zrušovacie ustanovenie**

Zrušuje sa zákon [č. 17/2004 Z. z.](https://www.slov-lex.sk/pravne-predpisy/SK/ZZ/1996/327/) o poplatkoch za uloženie odpadov v znení zákona č. 587/2004 Z. z., zákona č. 515/2008 Z. z. a zákona č. 434/2013 Z. z.

**§ 13**

**Záverečné ustanovenie**

Týmto zákonom sa preberajú právne záväzné akty Európskej únie uvedené v prílohe č. 6.

## **Čl. II**

## Zákon č. 587/2004 Z. z. o Environmentálnom fonde a o zmene a doplnení niektorých zákonov v znení zákona č. 277/2005 Z. z., zákona č. 276/2007 Z. z., zákona č. 661/2007 Z. z., zákona č. 569/2007 Z. z., zákona č. 514/2008 Z. z., zákona č. 160/2009 Z. z., zákona č. 286/2009 Z. z., zákona č. 408/2011 Z. z., zákona č. 409/2011 Z. z., zákona č. 223/2012 Z. z., zákona č. 414/2012 Z. z., zákona č. 207/2013 Z. z., zákona č. 399/2014 Z. z., zákona č. 357/2015 Z. z., zákona č. 375/2015 Z. z., zákona č. 292/2017 Z. z. a zákona č. 332/2017 Z. z. sa mení a dopĺňa takto:

V § 3 sa za písmeno u) vkladá nové písmeno v), ktoré znie:

„v) príjmy z poplatkov za uloženie odpadov podľa osobitného predpisu,9ac)“.

Poznámka pod čiarou k odkazu 9ac znie:

„9ac) § 6 ods. 3 zákona č. ..../2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov.“.

Doterajšie písmeno v) sa označuje ako písmeno w).

V § 4 sa odsek 1 dopĺňa písmenami ag) a ah), ktoré znejú:

„ag) príspevky obciam z príjmov z poplatkov za uloženie odpadov,11h)

 ah) dotácie z príjmov z poplatkov za uloženie odpadov11i)“.

 Poznámky pod čiarou k odkazom 11h a 11i znejú:

 „11h) § 7 ods. 1 písm. a) a b) zákona č. .../2018 Z. z.

 11i) § 7 ods. 1 písm. c) a d) zákona č. .../2018 Z. z.“.

V § 4 ods. 2 sa slová „podľa odseku 1 písm. a) až e) a i) až l), n) a ad) piateho bodu“ nahrádzajú slovami „podľa odseku 1 písm. a) až e) a i) až l), n), ad) piateho bodu a písm. ah)“.

4. § 4 sa dopĺňa odsekom 14, ktorý znie:

„(14) Príjmy fondu podľa § 3 písm. v) sa použijú a poskytnú v súlade s osobitným predpisom12ca) a v súlade s § 4d“.

Poznámka pod čiarou k odkazu 12ca znie:

„12ca) § 7 ods. 1 zákona č. ..../2018 Z. z.“.

5. Za § 4c sa vkladá § 4d, ktorý vrátane nadpisu znie:

„§ 4d

Dotácie z príjmov z poplatkov za uloženie odpadov

(1) Príjmy podľa § 3 ods. 1 písm. v) fond poskytne v súlade s cieľmi Programu predchádzania vzniku odpadu a Programu odpadového hospodárstva Slovenskej republiky na projekt zameraný na

 a) predchádzanie vzniku odpadu, znižovanie množstva produkcie odpadu, podporu triedeného zberu komunálnych odpadov a jeho zhodnocovania,

 b) podporu informačných kampaní obce pre oblasť odpadov, na ktoré sa nevzťahuje rozšírená zodpovednosť výrobcov,

 c) monitoring a prevenciu nezákonne umiestneného odpadu,

 d) predchádzanie vzniku odpadu, triedený zber odpadu a recykláciu odpadu,

 e) predchádzanie vzniku odpadu a znižovanie produkcie odpadu vo výrobnom procese.

(2) Dotáciu podľa odseku 1 písm. a) až c) možno poskytnúť obci.

(3) Dotáciu podľa odseku 1 písm. d) možno poskytnúť fyzickej osobe – podnikateľovi alebo právnickej osobe, ktorá podniká v odpadovom hospodárstve.

(4) Dotáciu podľa odseku 1 písm. e) možno poskytnúť fyzickej osobe – podnikateľovi alebo právnickej osobe, ktorá preukáže, že v rámci svojho výrobného procesu zníži produkciu odpadu.

(5) Žiadateľ, ktorý žiada o podporu podľa § 4 ods. 1 písm. ah) podáva žiadosť v písomnej forme najneskôr do 31. októbra predchádzajúceho rozpočtového roka. Vzor žiadosti fond uverejní na svojom webovom sídle. Žiadosť obsahuje

 a) názov alebo obchodné meno žiadateľa,

 b) sídlo žiadateľa,

 c) identifikačné číslo žiadateľa,

 d) meno a priezvisko štatutárneho zástupcu a ak má, aj telefónne číslo a e-mailovú adresu,

 e) miesto a čas realizácie projektu s uvedením mesiaca a roka začatia a skončenia projektu a stručný opis projektu,

f) výšku požadovaných prostriedkov,

g) výšku nákladov na projekt vynaložených ku dňu podania žiadosti,

h) zdôvodnenie účelnosti projektu z hľadiska jej environmentálneho významu a súladu s prioritami a cieľmi stratégie štátnej environmentálnej politiky,

i) opis a prínosy projektu,

j) opis financovania projektu,

k) ďalšie údaje a doklady potrebné na posúdenie žiadosti, ktoré určí špecifikácia činností.

(6) Fond vedie evidenciu podaných žiadostí a vykoná ich kontrolu formálnej správnosti a úplnosti. Fond môže vyzvať žiadateľa, aby v lehote určenej fondom žiadosť doplnil. Ak žiadateľ v tejto lehote žiadosť nedoplní, fond ju nezaradí do zoznamu žiadostí o podporu formou dotácie. Zoznam žiadostí o podporu formou dotácie obsahuje úplné, formálne a vecne správne žiadosti o podporu formou dotácie. Zoznam žiadostí o podporu formou dotácie je podkladom na rokovanie rady fondu a ministra.

(7) Fond na základe písomného rozhodnutia ministra o poskytnutí podpory formou dotácie a po doručení dokladov,12n) ktoré sú potrebné na uzavretie zmluvy o poskytnutí dotácie, uzavrie so žiadateľom písomnú zmluvu o poskytnutí dotácie.

(8) Zoznam rozhodnutí o poskytnutí dotácie zverejní fond na svojom webovom sídle.

(9) Na poskytnutie dotácie nie je právny nárok.

(10) Na poskytnutie dotácie sa nevzťahujú § 8 a 9, vykonávací predpis podľa § 13 a správny poriadok.

Poznámka pod čiarou k odkazu 12n znie:

„12n) Napríklad § 409 až 470 a § 536 až 565 Obchodného zákonníka, § 588 až 627 a § 631 až 656 Občianskeho zákonníka, § 66 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, § 42 ods. 8 zákona č. 25/2006 Z. z. v znení neskorších predpisov.

6. V § 9 ods. 6 sa nad slovom „predpisov“ odkaz „19a)“ nahrádza odkazom „12n)“.

Poznámka pod čiarou k odkazu 19a sa vypúšťa.

**Čl. III**

Tento zákon nadobúda účinnosť 1. januára 2019.

Príloha č. 1

 k zákonu č. .../2018 Z. z.

**ZOZNAM**

**ZLOŽIEK KOMUNÁLNYCH ODPADOV, KTORÉ JE MOŽNÉ VYTRIEDIŤ A ZAPOČÍTAŤ DO ČITATEĽA VZORCA UVEDENÉHO V PRÍLOHE Č. 2**

| **Kód odpadu** | **Názov odpadu** |
| --- | --- |
| 20 01 01 | papier a lepenka |
| 20 01 02 | sklo |
| 20 01 03 | viacvrstvové kombinované materiály na báze lepenky (kompozity na báze lepenky) |
| 20 01 04 | obaly z kovu |
| 20 01 08 | biologicky rozložiteľný kuchynský a reštauračný odpad |
| 20 01 10 | šatstvo |
| 20 01 11 | textílie |
| 20 01 21 | žiarivky a iný odpad obsahujúci ortuť |
| 20 01 23 | vyradené zariadenia obsahujúce chlórfluórované uhľovodíky |
| 20 01 25 | jedlé oleje a tuky |
| 20 01 26 | oleje a tuky iné ako uvedené v 20 01 25 |
| 20 01 33 | batérie a akumulátory uvedené v 16 06 01, 16 06 02, alebo 16 06 03 a netriedené batérie a akumulátory obsahujúce tieto batérie |
| 20 01 34 | batérie a akumulátory iné ako uvedené v 20 01 33  |
| 20 01 35 | vyradené elektrické a elektronické zariadenia iné ako uvedené v 20 01 21 a 20 01 23, obsahujúce nebezpečné časti \*) |
| 20 01 36 | vyradené elektrické a elektronické zariadenia iné ako uvedené v 20 01 21, 20 01 23 a 20 01 35 |
| 20 01 38 | drevo iné ako uvedené v 20 01 37 |
| 20 01 39 | plasty |
| 20 01 40 | kovy |
| 20 01 40 01 | meď, bronz, mosadz |
| 20 01 40 02 | hliník |
| 20 01 40 03 | olovo |
| 20 01 40 04 | zinok |
| 20 01 40 05 | železo a oceľ |
| 20 01 40 06 | cín |
| 20 01 40 07 | zmiešané kovy |
| 20 02 01 | biologicky rozložiteľný odpad |

Príloha č. 2

k zákonu č. .../2018 Z. z.

**VZOREC PRE VÝPOČET ÚROVNE VYTRIEDENIA KOMUNÁLNYCH ODPADOV**

Pre výpočet úrovne vytriedenia komunálnych odpadov pre príslušný kalendárny rok sa uplatňuje nasledujúci vzorec:

kde:

ÚVKO je hodnota vytriedenia komunálnych odpadov za predchádzajúci kalendárny rok vyjadrená v %. Výsledok sa zaokrúhľuje na 2 desatinné miesta.

m zložka je hmotnosť vytriedenej zložky komunálnych odpadov vyzbieranej v obci v predchádzajúcom kalendárnom roku v rámci triedeného zberu komunálnych odpadov zavedeného obcou v súlade s údajmi, ktoré obec ohlasuje podľa osobitného predpisu;10) hmotnosť zložky komunálnych odpadov sa vyjadruje v kilogramoch. Zoznam vytriediteľných zložiek, ktoré je možné započítať do množstva vytriedeného komunálnych odpadov je uvedený v prílohe č. 1.

m KO je hmotnosť komunálnych odpadov vzniknutého v obci za predchádzajúci kalendárny rok v súlade s údajmi, ktoré obec nahlasuje podľa osobitného predpisu;10) hmotnosť vzniknutého komunálnych odpadov sa vyjadruje v kilogramoch.

Príloha č. 3

k zákonu č. .../2018 Z. z.

**ZOZNAM**

**STAVEBNÝCH ODPADOV, ZA KTORÉ SA PLATÍ POPLATOK ZA ULOŽENIE ODPADOV NA SKLÁDKU ODPADOV**

| **Kód odpadu** | **Názov odpadu** |
| --- | --- |
| 17 01 01 | betón |
| 17 01 02 | tehly |
| 17 01 03 | škridly a obkladový materiál a keramika |
| 17 01 07 | zmesi betónu, tehál, škridiel, obkladového materiálu a keramiky iné ako uvedené v 17 01 06 |
| 17 03 02 | bitúmenové zmesi iné ako uvedené v 17 03 01 |
| 17 05 08 | štrk zo železničného zvršku iný ako uvedený v 17 05 07 |
| 17 09 04 | zmiešané odpady zo stavieb a demolácií iné ako uvedené v 17 09 01, 17 09 02 a 17 09 03 |

Poznámka

Ide o stavebné odpady, za ktoré sa platí poplatok za uloženie odpadov na skládku odpadov podľa osobitného predpisu.[[20]](#footnote-21))

Príloha č. 4

k zákonu č. .../2018 Z. z.

ZOZNAM

PRIEMYSELNÝCH OSTATNÝCH ODPADOV, ZA KTORÉ SA PLATÍ POPLATOK ZA ULOŽENIE ODPADOV NA SKLÁDKU ODPADOV

| **Kód odpadu** | **Názov odpadu** |
| --- | --- |
| 020101 | Kaly z prania a čistenia |
| 020102 | Odpadové živočíšne tkanivá |
| 020103 | Odpadové rastlinné tkanivá |
| 020104 | Odpadové plasty (okrem obalov) |
| 020106 | Zvierací trus, moč a hnoj (vrátane znečistenej slamy), kvapalné odpady, oddelene zhromažďované a spracúvané mimo miesta ich vzniku |
| 020107 | Odpady z lesného hospodárstva |
| 020109 | Agrochemické odpady iné ako uvedené v 020108 |
| 020203 | Materiál nevhodný na spotrebu alebo spracovanie |
| 020301 | Kaly z prania, čistenia, lúpania, odstreďovania a separovania |
| 020302 | Odpady z konzervačných činidiel |
| 020303 | Odpady z extrakcie rozpúšťadlami |
| 020304 | Látky nevhodné na spotrebu alebo spracovanie |
| 020305 | Kaly zo spracovania kvapalného odpadu v mieste jeho vzniku |
| 020403 | Kaly zo spracovania kvapalného odpadu v mieste jeho vzniku |
| 020501 | Látky nevhodné na spotrebu alebo spracovanie |
| 020502 | Kaly zo spracovania kvapalného odpadu v mieste jeho vzniku |
| 020601 | Materiály nevhodné na spotrebu alebo spracovanie |
| 020602 | Odpady z konzervačných činidiel |
| 020603 | Kaly zo spracovania kvapalného odpadu v mieste jeho vzniku |
| 020701 | Odpad z prania, čistenia a mechanického spracovania surovín |
| 020702 | Odpad z destilácie liehu |
| 020703 | Odpad z chemického spracovania |
| 020704 | Materiály nevhodné na spotrebu alebo spracovanie |
| 020705 | Kaly zo spracovania kvapalného odpadu v mieste jeho vzniku |
| 030101 | Odpadová kôra a korok |
| 030301 | Odpadová kôra a drevo |
| 030307 | Mechanicky oddelené výmety z recyklácie papiera a lepenky |
| 030308 | Odpady z triedenia papiera a lepenky určených na recykláciu |
| 030310 | Výmety z vlákien, plnív a náterov z mechanickej separácie |
| 030311 | Kaly zo spracovania kvapalného odpadu v mieste jeho vzniku iné ako uvedené v 030310 |
| 040101 | Odpadová glejovka a štiepenka |
| 040107 | Kaly najmä zo spracovania kvapalného odpadu v mieste jeho vzniku neobsahujúce chróm |
| 040109 | Odpady z vypracúvania a apretácie |
| 040209 | Odpad z kompozitných materiálov (impregnovaný textil, elastomér, plastomér) |
| 040210 | Organické látky prírodného pôvodu (napríklad tuky, vosky) |
| 040215 | Odpad z apretácie iný ako uvedený v 040214 |
| 040217 | Farbivá a pigmenty iné ako uvedené v 040216 |
| 040220 | Kaly zo spracovania kvapalného odpadu v mieste jeho vzniku iné ako uvedené v 040219 |
| 040221 | Odpady z nespracovaných textilných vlákien |
| 040222 | Odpady zo spracovaných textilných vlákien |
| 050110 | Kaly zo spracovania kvapalného odpadu v mieste jeho vzniku iné ako uvedené v 050109 |
| 060503 | Kaly zo spracovania kvapalného odpadu v mieste jeho vzniku iné ako uvedené v 060502 |
| 070112 | Kaly zo spracovania kvapalného odpadu v mieste jeho vzniku iné ako uvedené v 070111 |
| 070212 | Kaly zo spracovania kvapalného odpadu v mieste jeho vzniku iné ako uvedené v 070211 |
| 070215 | Odpadové prísady iné ako uvedené v 070214 |
| 070312 | Kaly zo spracovania kvapalného odpadu v mieste jeho vzniku iné ako uvedené v 070311 |
| 070412 | Kaly zo spracovania kvapalného odpadu v mieste jeho vzniku iné ako uvedené v 070411 |
| 070512 | Kaly zo spracovania kvapalného odpadu v mieste jeho vzniku iné ako uvedené v 070511 |
| 070514 | Tuhé odpady iné ako uvedené v 070513 |
| 070612 | Kaly zo spracovania kvapalného odpadu v mieste jeho vzniku iné ako uvedené v 070611 |
| 080114 | Kaly z farby alebo laku iné ako uvedené v 080113 |
| 080118 | Odpady z odstraňovania farby alebo laku iné ako uvedené v 080117 |
| 080313 | Odpadová tlačiarenská farba iná ako uvedená v 080312 |
| 080315 | Kaly z tlačiarenskej farby iné ako uvedené v 080314 |
| 080318 | Odpadový toner do tlačiarne iný ako uvedený v 080317 |
| 080412 | Kaly z lepidiel a tesniacich materiálov iné ako uvedené v 080411 |
| 090108 | Fotografický film a papiere neobsahujúce striebro alebo zlúčeniny striebra |
| 090110 | Jednorazové kamery bez batérií |
| 120115 | Kaly z obrábania iné ako uvedené v 120114 |
| 150101 | Obaly z papiera a lepenky |
| 150102 | Obaly z plastov |
| 150103 | Obaly z dreva |
| 150105 | Kompozitné obaly |
| 150109 | Obaly z textilu |
| 150203 | Absorbenty, filtračné materiály, handry na čistenie a ochranné odevy iné ako uvedené v 150202 |
| 160103 | Opotrebované pneumatiky, ktoré možno použiť ako konštrukčný materiál pri budovaní skládky, pneumatiky z bicyklov a pneumatiky s väčším vonkajším priemerom ako 1 400 mm |
| 160119 | Plasty |
| 160306 | Organické odpady iné ako uvedené v 160305 |
| 160509 | Vyradené chemikálie iné ako uvedené v 160506, 160507 alebo 160508 |
| 170201 | Drevo |
| 180104 | Odpady, ktorých zber a zneškodňovanie nepodliehajú osobitným požiadavkám z hľadiska prevencie nákazy ( napríklad obväzy, sadrové odtlačky a obväzy, posteľná bielizeň, jednorazové odevy, plienky) |
| 180203 | Odpady, ktorých zber a zneškodňovanie nepodliehajú osobitným požiadavkám z hľadiska prevencie nákazy |
| 180206 | Chemikálie iné ako uvedené v 180205 |
| 190203 | Predbežne zmiešaný odpad zložený len z odpadov neoznačených ako nebezpečné |
| 190206 | Kaly z fyzikálno-chemického spracovania iné ako uvedené v 190205 |
| 190210 | Horľavé odpady iné ako uvedené v 190208 a 190209 |
| 190501 | Nekompostované zložky komunálnych odpadov a podobných odpadov |
| 190502 | Nekompostované zložky živočíšneho a rastlinného odpadu |
| 190604 | Zvyšky kvasenia z anaeróbnej úpravy komunálnych odpadov |
| 190809 | Zmesi tukov a olejov z odlučovačov oleja z vody obsahujúce jedlé oleje a tuky |
| 190812 | Kaly z biologickej úpravy priemyselných odpadových vôd iné ako uvedené v 190811 |
| 190903 | Kaly z dekarbonizácie |
| 190904 | Použité aktívne uhlie |
| 191106 | Kaly zo spracovania kvapalného odpadu v mieste jeho vzniku iné ako uvedené v 191105 |
| 191201 | Papier a lepenka |
| 191202 | Železné kovy |
| 191203 | Neželezné kovy |
| 191204 | Plasty a guma |
| 191205  | Sklo |
| 191207 | Drevo iné ako uvedené v 191206 |
| 191208 | Textílie |
| 191210 | Horľavý odpad (palivo z odpadov) |
| 191212 | Iné odpady vrátane zmiešaných materiálov z mechanického spracovania odpadu iné ako uvedené v 19 12 11 |
| 191304 | Kaly zo sanácie pôdy iné ako uvedené v 191303 |
| 191306 | Kaly zo sanácie podzemnej vody iné ako uvedené v 191305 |

Poznámka

Položka 191212 nezahŕňa odpady, ktoré nie je možné vzhľadom na ich charakter zhodnotiť iným spôsobom. Odpady, ktoré vzniknú po vytriedení zložiek komunálnych odpadov spadajúcich pod rozšírenú zodpovednosť výrobcov a ktoré predstavujú tzv. ťažkú frakciu, ktorú nie je možné vzhľadom na jej charakter ďalej zhodnotiť pod túto položku nespadajú.

Príloha č. 5

k zákonu č. .../2018 Z. z.

**OHLÁSENIE O MNOŽSTVÁCH ULOŽENÝCH ODPADOV A VYBRATÝCH A ODVEDENÝCH POPLATKOCH ZA ULOŽENIE ODPADOV NA SKLÁDKU ODPADOV, POPLATKOCH ZA ULOŽENIE ODPADOV NA ODKALISKO a o množstve uloženého inertného odpadu bez poplatku ZA ... ŠTVRŤROK 20..**

| Položka odpadov podľa osobitného predpisu[[21]](#footnote-22)) | Množstvo uložených odpadov v tonách  | Vybratý poplatok v eurách | Odvedený poplatok v eurách |
| --- | --- | --- | --- |
| 1. mesiac  | 2. mesiac  | 3. mesiac  | Štvrťrok | Od začiatku roka | 1. mesiac  | 2. mesiac  | 3. mesiac | Štvrťrok | Od začiatku roka  | Spolu štvrťrok | Od začiatku roka  | Z toho pre EF |
| Za štvrťrok | Od začiatku roka |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
|  Príloha č. 1 /Tabuľka č. 1 | Položka 1 |   |   |   |   |   |   |   |   |   |   |   |   |   |    |
| Položka 2 |   |   |   |   |   |   |   |   |   |   |   |   |   |    |
| Položka 3 |   |   |   |   |   |   |   |   |   |   |   |   |   |    |
| Položka 4 |   |   |   |   |   |   |   |   |   |   |   |   |   |    |
| Položka 5 |   |   |   |   |   |   |   |   |   |   |   |   |   |    |
| Položka 6 |   |   |   |   |   |   |   |   |   |   |   |   |   |    |
| Položka 7 |   |   |   |   |   |   |   |   |   |   |   |   |   |    |
| Príloha č. 1 /Tabuľka č. 2 | Položka 1 |   |   |   |   |   |   |   |   |   |   |   |   |   |    |
| Položka 2 |   |   |   |   |   |   |   |   |   |   |   |   |   |    |
| Položka 3 |   |   |   |   |   |   |   |   |   |   |   |   |   |    |
| Príloha č. 2 | Položka 1 |   |   |   |   |   |   |   |   |   |   |   |   |   |    |
| Položka 2 |   |   |   |   |   |   |   |   |   |   |   |   |   |    |
| Položka 3 |   |   |   |   |   |   |   |   |   |   |   |   |   |    |
| Položka 4 |   |   |   |   |   |   |   |   |   |   |   |   |   |    |
| Položka 5 |   |   |   |   |   |   |   |   |   |   |   |   |   |    |
| Položka 6 |   |   |   |   |   |   |   |   |   |   |   |   |   |    |
| Položka 7 |  |  |  |  |  |  |  |  |  |  |  |  |  |  |
| Položka 8 |  |  |  |  |  |  |  |  |  |  |  |  |  |  |
| Príloha č. 3 | Položka 1 |   |   |   |   |   |   |   |   |   |   |   |   |   |    |
| Položka 2 |   |   |   |   |   |   |   |   |   |   |   |   |   |    |

Poznámka

Položka 5 Prílohy č. 2 zahŕňa aj inertný odpad, ktorý sa na skládke použije na stavebné, sanačné, rekonštrukčné práce, zásypové práce alebo na prekrývanie jednotlivých vrstiev odpadu.

Príloha č. 6

k zákonu č. .../2018 Z. z.

**Zoznam preberaných právne záväzných aktov Európskej únie**

1. Smernica Rady 1999/31/ES z 26. apríla 1999 o skládkach odpadov (Mimoriadne vydanie Ú. v. EÚ, kap. 15/ zv. 4; Ú. v. ES L 182, 16. 7. 1999) v znení nariadenia Európskeho parlamentu a Rady (ES) č. 1882/2003 z 29. septembra 2003 (Mimoriadne vydanie Ú. v. EÚ, kap. 1/ zv. 4; Ú. v. EÚ L 284, 31. 10. 2003), v znení nariadenia Európskeho parlamentu a Rady (ES) č. 1137/2008 z 22. októbra 2008 (Ú. v. EÚ L 311, 21. 11. 2008) a v znení smernice Rady 2011/97/EÚ z 5. decembra 2011 (Ú. v. EÚ L 328, 10. 12. 2011).

2. Smernica Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc (Ú. v. EÚ L 312, 22. 11. 2008) v znení nariadenia Komisie (EÚ) č. 1357/2014 z 18. decembra 2014 (Ú. v. EÚ L 365, 19. 12. 2014), v znení smernice Komisie (EÚ) 2015/1127 z 10. júla 2015 (Ú. v. EÚ L 184, 11. 7. 2015) a v znení nariadenia Rady (EÚ) 2017/997 z 8. júna 2017 (Ú. v. EÚ L 150, 14. 6. 2017).

1. ) § 5 ods. 5 zákona č. 79/2015 Z. z. o odpadoch a o zmene a doplnení niektorých zákonov. [↑](#footnote-ref-2)
2. ) § 4 zákona č. 514/2008 Z. z. o nakladaní s odpadom z ťažobného priemyslu a o zmene a doplnení niektorých zákonov v znení neskorších predpisov. [↑](#footnote-ref-3)
3. ) § 2 a 3 zákona Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov. [↑](#footnote-ref-4)
4. ) Vyhláška Ministerstva životného prostredia Slovenskej republiky č. 365/2015 Z. z., ktorou sa ustanovuje Katalóg odpadov v znení vyhlášky č. 320/2017 Z. z. [↑](#footnote-ref-5)
5. ) § 80 ods. 2 zákona č. 79/2015 Z. z. [↑](#footnote-ref-6)
6. ) § 4 ods. 2 zákona č. 79/2015 Z. z. [↑](#footnote-ref-7)
7. ) § 2 ods. 2 vyhlášky Ministerstva životného prostredia Slovenskej republiky č. 372/2015 Z. z. o skládkovaní odpadov a dočasnom uskladnení kovovej ortuti. [↑](#footnote-ref-8)
8. ) Príloha č. 1 alebo 2 nariadenia vlády Slovenskej republiky č. .../2018 Z. z., ktorým sa ustanovuje výška sadzieb za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov [↑](#footnote-ref-9)
9. ) Príloha č. 1 nariadenia vlády Slovenskej republiky č. .../2018 Z. z. [↑](#footnote-ref-10)
10. ) § 14 ods.1 písm. g) zákona č. 79/2015 Z. z. [↑](#footnote-ref-11)
11. ) Príloha č. 2 nariadenia vlády Slovenskej republiky č. .../2018 Z. z. [↑](#footnote-ref-12)
12. ) Príloha č. 3 nariadenia vlády Slovenskej republiky č. .../2018 Z. z. [↑](#footnote-ref-13)
13. ) § 5 a Príloha č. 6 nariadenia vlády Slovenskej republiky č. .../2018 Z. z. [↑](#footnote-ref-14)
14. ) § 22 zákona č. 135/1961 Zb. o pozemných komunikáciách (cestný zákon) v znení neskorších predpisov. [↑](#footnote-ref-15)
15. ) § 6 zákona č. 79/2015 Z. z. v znení zákona č. 90/2017 Z. z. [↑](#footnote-ref-16)
16. ) Zákon č. 582/2004 Z. z. o miestnych daniach a poplatku za komunálne odpady a drobné stavebné odpady
 v znení neskorších predpisov. [↑](#footnote-ref-17)
17. ) § 117 zákona č. 79/2015 Z. z. v znení neskorších predpisov. [↑](#footnote-ref-18)
18. ) Príloha č. 5 nariadenia vlády Slovenskej republiky č. .../2018 Z. z. [↑](#footnote-ref-19)
19. ) § 13 ods. 8 zákona Národnej rady Slovenskej republiky č. 10/1996 Z. z. o kontrole v štátnej správe v znení zákona č. 164/2008 Z. z. [↑](#footnote-ref-20)
20. ) Položka č. 3 prílohy č. 2 nariadenia vlády Slovenskej republiky č. .../2018 Z. z. [↑](#footnote-ref-21)
21. ) Prílohy č.1, prílohy č. 2 a prílohy č. 3 nariadenia vlády Slovenskej republiky č. .../2018 Z. z. [↑](#footnote-ref-22)